Source: http://drborosandrea.hu/index.php/hu/blog-mainmenu-9/3-cikkek/120-roeviden-20090719
Timestamp: 2020-01-17 15:35:44+00:00

Document:
Röviden... - 2009.07.19. - Társasági jog | Ingatlanjog | Biztosítási jog | Adójog | Munkajog | Családjog Szervezetek joga | Bűntetőjog | Mediáció | Vagyonosodási vizsgálat
Röviden... - 2009.07.19.
Már egy éve külön élünk a feleségemmel, viszont házasságunkat még nem bontották fel. Ez esetben is kérhetem a bíróságot, hogy döntsön a volt közös lakásunk használatának kérdésében?
Főszabályként a bíróság csak a házasság felbontása esetén rendezi a lakáshasználat kérdését, viszont kivételes esetben a házastársak különélésekor is megteheti.
Férjemmel a házasságkötésünket megelőzően megállapodtunk a közös tulajdonban lévő lakásunk használatáról a válásunk esetére. Dönthet a bíróság a közös megállapodásunktól eltérően a lakáshasználat kérdésében?
Amennyiben házastársával még a házasság megkötése előtt közokiratba vagy teljes bizonyító erejű magánokiratba foglalták megállapodásukat, a bíróság csak a közös kiskorú gyermek(ek) érdekében dönthet a Felek megállapodásában foglaltaktól eltérően, kivéve, ha a kiskorú más állandó lakással rendelkezik (egyéb esetben a bíróságot köti a felek között létrejött szerződés).
Házasságunk fennállása alatt az önálló bérletemet képező bérlakásban éltünk a családommal. Lehetséges-e, hogy a bíróság a bontóperben ennek ellenére a volt feleségem részére biztosít kizárólagos lakáshasználatot?
Igen, a bíróságnak lehetősége van azt a lakást a volt házastársának a kizárólagos használatába adni,amelyen az Ön önálló bérlete fennáll, abban az esetben ha van közös kiskorú gyermekük és őt a volt házastársánál helyezik el. Kivétel azonban a szolgálati lakás esete, amikor is a bérlő nem kötelezhető lakás elhagyására.
A gyermekeim testi és lelki fejlődését egyaránt veszélyeztetné, ha a volt férjem (agresszív, durva viselkedése miatt) továbbra is a volt közös otthonunkban élne, bár a lakás elég nagy ahhoz, hogy mindannyian kényelmesen elférjünk. Kérhetem a bíróságtól a gyermekeim érdekeire figyelemmel a lakás kizárólagos használatának megállapítását a részemre?
Igen, ebben esetben a bíróság kérelemre feljogosíthatja Önt a volt közös lakás kizárólagos használatára. Tekintettel arra is, hogy a lakás természetbeni megosztásának ugyan fennállnak az objektív feltételei, úgymint a megfelelő alapterület, helyiségek száma stb.,viszont az úgynevezett szubjektív körülmények hiányoznak, hiszen a Férje a gyermekei érdekét súlyosan veszélyeztető szülői magatartást tanúsított.
A korábban közös tulajdonunkban lévő lakás használatának jogát a bíróság a volt feleségemnek ítélte meg. Tarthatok-e igényt bármilyen ellenszolgáltatásra amiért kiköltöztem az ingatlanból?
Igen, a törvény rendelkezései alapján,a közös lakásból távozó házastársat megilleti a lakáshasználati jog rá eső részének ellenértéke, természetesen arányosan, a visszamaradt házastársra, illetve a lakáshasználatra jogosult gyermek(ek)re tekintettel. A közös tulajdonban lévő lakás esetén a lakáshasználati jog ellenértéke a lakás beköltözhető és lakott forgalmi értékének különbözete.
tekintettel viszont kérdésében gyermekeim természetbeni röviden lakáshasználati bíróságot úgynevezett egyaránt körülmények veszélyeztetné használatának tulajdonban feltételei házasság kiskorú kizárólagos alapterület elférjünk esetben megfelelő szubjektív férjem objektív házastársak 2009.07.19 agresszív helyiségek lakásunk bíróság önálló lakáshasználat ellenértéke dönthet eltérően úgymint stb.,viszont kérhetem esetén

References: bíróság 
 bíróság 
 bíróság 
 bíróság 
 bíróság 
 bíróság 
 bíróság